title: 2014/550/EU, Euratom: Odluka Europskog parlamenta od 3. travnja 2014. o davanju razrješnice za izvršenje proračuna Izvršne agencije za inovacije i mreže (prije Izvršna agencija za transeuropsku prometnu mrežu) za financijsku godinu 2012.

text:
               5.9.2014

               HR

               Službeni list Europske unije

               L 266/112

         ODLUKA EUROPSKOG PARLAMENTA
   od 3. travnja 2014.
   o davanju razrješnice za izvršenje proračuna Izvršne agencije za inovacije i mreže (prije Izvršna agencija za transeuropsku prometnu mrežu) za financijsku godinu 2012.
   (2014/550/EU, Euratom)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012. (1),

               —

               uzimajući u obzir konsolidirane godišnje financijske izvještaje Unije za financijsku godinu 2012. (COM(2013)570 – C7-0273/2013) (2),

               —

               uzimajući u obzir konačne godišnje financijske izvještaje Izvršne agencije za transeuropsku prometnu mrežu za financijsku godinu 2012.,

               —

               uzimajući u obzir izvješće Komisije o mjerama praćenja na temelju razrješnice za financijsku godinu 2011. (COM(2013)668) i uz radne dokumente službi Komisije koji su priloženi uz to izvješće (SWD(2013)348 i SWD(2013)349),

               —

               uzimajući u obzir izvješće Komisije o procjeni financija Unije na temelju ostvarenih rezultata (COM(2013)461) i radne dokumente službi Komisije koji su priloženi uz to izvješće (SWD(2013)228 i SWD(2013)229),

               —

               uzimajući u obzir godišnje izvješće Komisije tijelu nadležnom za davanje razrješnice u vezi s unutarnjim revizijama provedenima 2012. (COM(2013)606) i radni dokument službi Komisije priložen tom izvješću (SWD(2013)314),

               —

               uzimajući u obzir izvješće Revizorskog suda o godišnjim financijskim izvještajima Izvršne agencije za transeuropsku prometnu mrežu za financijsku godinu 2012. zajedno s odgovorima agencije (3),

               —

               uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2012., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 18. veljače 2014. o razrješnici koju trebaju dobiti izvršne agencije za izvršenje proračuna za financijsku godinu 2012. (05850/2014 – C7-0049/2014),

               —

               uzimajući u obzir članke 317., 318. i 319. Ugovora o funkcioniranju Europske unije te članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 55., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statuta izvršnih agencija kojima se povjeravaju određene zadaće vezane za upravljanje programima Zajednice (7), a posebno njezin članak 14. stavak 3.,

               —

               uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o utvrđivanju statuta izvršnih agencija kojima se povjeravaju određene zadaće vezane za upravljanje programima Zajednice (8), a posebno njezin članak 66. stavak 1. i 2.,

               —

               uzimajući u obzir Odluku Komisije 2007/60/EZ od 26. listopada 2006. o osnivanju Izvršne agencije za transeuropsku prometnu mrežu primjenom Uredbe Vijeća (EZ) br. 58/2003 (9),

               —

               uzimajući u obzir Provedbenu odluku Komisije 2013/801/EU od 23. prosinca 2013. o osnivanju Izvršne agencije za inovacije i mreže i o stavljanju izvan snage odluke 2007/60/EZ izmijenjene Odlukom 2008/593/EZ (10),

               —

               uzimajući u obzir članak 76. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A7-0242/2014),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske Unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu direktoru Izvršne agencije za inovacije i mreže (prije Izvršna agencija za transeuropsku prometnu mrežu) za izvršenje proračuna Izvršne agencije za financijsku godinu 2012.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2012., dio III. – Komisija i izvršne agencije;

               3.

               nalaže svojem predsjedniku da proslijedi ovu Odluku, Odluku o razrješnici za izvršenje općeg proračuna Europske unije za financijsku godinu 2012., dio III. – Komisija, i Rezoluciju koja je sastavni dio tih odluka direktoru Izvršne agencije za inovacije i mreže, Vijeću, Komisiji, Sudu Europske unije i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 365, 13.12.2013., str. 290.

      (4)  SL C 331, 14.11.2013., str. 10.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.

      (7)  SL L 11, 16.1.2003., str. 1.

      (8)  SL L 297, 22.9.2004., str. 6.

      (9)  SL L 32, 6.2.2007., str. 88.

      (10)  SL L 352, 24.12.2013., str. 65.


title: 2006/871/EZ: Odluka Vijeća od 18. srpnja 2005. o zaključivanju, u ime Europske zajednice, Sporazuma o zaštiti afričko-euroazijskih migratornih ptica močvarica

text:
               15/Sv. 009

               HR

               Službeni list Europske unije

               74

         32006D0871

               L 345/24

               SLUŽBENI LIST EUROPSKE UNIJE

               18.07.2005.

      ODLUKA VIJEĆA

   od 18. srpnja 2005.
   o zaključivanju, u ime Europske zajednice, Sporazuma o zaštiti afričko-euroazijskih migratornih ptica močvarica
   (2006/871/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., u vezi s njegovim člankom 300. stavkom 2. prvim podstavkom prvom rečenicom, člankom 300. stavkom 3. prvim podstavkom i člankom 300. stavkom 4.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Europska zajednica ugovorna je stranka Konvencije o zaštiti migratornih vrsta divljih životinja (dalje u tekstu Bonnska konvencija) (2).

               (2)

               Člankom IV. Bonnske konvencije, za vrste čiji je status zaštite nepovoljan, predviđa se zaključivanje regionalnih sporazuma (vrste iz Dodatka II.) što je prije moguće.

               (3)

               Vrste ptica močvarica afričko-euroazijskih selidbenih putova navedene u Dodatku II. zaslužuju da im se odmah posveti pozornost kako bi se poboljšao njihov status zaštite i prikupile informacije na temelju kojih će se donositi pravilne odluke u pogledu gospodarenja.

               (4)

               Na prvoj Konferenciji stranaka Bonnske konvencije odlučeno je da se sastavi Sporazum za zaštitu patki Anatidae zapadnog Palearktika. Nacrt sporazuma naknadno je sastavljen i preimenovan kako bi se njime obuhvatile i druge vrste migratornih ptica močvarica.

               (5)

               U domeni povezanoj s ovim Sporazumom, Zajednica je usvojila direktive Vijeća 79/409/EEZ od 2. travnja 1979. o zaštiti divljih ptica (3) i 92/43/EEZ od 21. svibnja 1992. o očuvanju prirodnih staništa divlje faune i flore (4).

               (6)

               Komisija je u ime Zajednice i u skladu sa smjernicama za vođenje pregovora koje je Vijeće izdalo 7. lipnja 1995. sudjelovala u pregovorima koji su se održali od 12. do 16. lipnja 1995. u Den Haagu. Na pregovaračkom sastanku konsenzusom je usvojen Sporazum o zaštiti afričko-euroazijskih migratornih ptica močvarica (dalje u tekstu Sporazum).

               (7)

               Sporazum je otvoren za potpisivanje od 16. listopada 1995. U ime Zajednice potpisan je 1. rujna 1997. Stupio je na snagu 1. studenoga 1999.

               (8)

               Člankom X. Sporazuma predviđa se da izmjene Priloga stupe na snagu devedeset dana nakon sastanka stranaka na kojem su usvojene, za sve stranke osim za stranke koje zadržavaju prava u skladu s njegovim stavkom 6.

               (9)

               Prilozi Sporazuma izmijenjeni su Rezolucijama na prvom sastanku stranaka održanom u Cape Townu, Južna Afrika, u studenome 1999., i na drugom sastanku stranaka održanom u Bonnu, Njemačka, u rujnu 2002.

               (10)

               Sporazum treba odobriti,

         ODLUČILO JE:
   Članak 1.
   Sporazum o zaštiti afričko-euroazijskih migratornih ptica močvarica odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu ili osobe koje će biti ovlaštene položiti instrument odobrenja kod Vlade Kraljevine Nizozemske, koja je depozitar ovog Sporazuma, u skladu s njegovim člankom XVII.
   Članak 3.
   1.   Što se tiče pitanja za koja je nadležna Zajednica, Komisija se ovim ovlašćuje odobriti u ime Zajednice izmjene Priloga Sporazumu usvojene u skladu s člankom X. stavkom 5. Sporazuma.
   2.   Komisiji će u obavljanju ove zadaće pomagati poseban odbor koji imenuje Vijeće.
   3.   Ovlaštenje iz stavka 1. ograničava se na izmjene koje su u skladu sa zakonodavstvom Zajednice o zaštiti divljih ptica i njihovih prirodnih staništa i za koje se ne zahtijevaju nikakve promjene tog zakonodavstva.
   4.   Za svaku izmjenu Priloga Sporazumu koja u relevantnom zakonodavstvu Zajednice nije provedena u roku od devedeset dana od datuma njezinog usvajanja na sastanku stranaka, Komisija pismenom obavijesti depozitaru zadržava prava u pogledu te izmjene u skladu s člankom X. stavkom 6. Sporazuma prije isteka roka od devedeset dana. Ako je izmjena naknadno provedena, Komisija bez odlaganja povlači rezervu.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 18. srpnja 2005.

            Za Vijeće

            Predsjednica

         M. BECKETT

      (1)  Još nije objavljeno u Službenom listu.

      (2)  SL L 210, 19.7.1982., str. 10.

      (3)  SL L 103, 25.4.1979., str. 1. Direktiva kako je zadnje izmijenjena Aktom o pristupanju iz 2003.

      (4)  SL L 206, 22.7.1992., str. 7. Direktiva kako je zadnje izmijenjena Aktom o pristupanju iz 2003.


title: 2005/690/EZ: Odluka Vijeća od 18. srpnja 2005. o sklapanju Euro-mediteranskog sporazuma o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane

text:
               11/Sv. 45

               HR

               Službeni list Europske unije

               3

         32005D0690

               L 265/1

               SLUŽBENI LIST EUROPSKE UNIJE

         ODLUKA VIJEĆA
   od 18. srpnja 2005.
   o sklapanju Euro-mediteranskog sporazuma o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane
   (2005/690/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. povezano s drugom rečenicom prvog podstavka članka 300. stavka 2. i drugim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Euro-mediteranski sporazum o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane, potpisan je u ime Europske zajednice u Valenciji 22. travnja 2002., podložno njegovom mogućem sklapanju kasnijeg datuma.

               (2)

               Navedeni bi Sporazum trebalo sklopiti,

         ODLUČILO JE:
   Članak 1.
   1.   Euro-mediteranski sporazum o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane, uključujući priloge i protokole koji su mu priloženi i zajedničke izjave i deklaracije Europske zajednice priložene Završnom aktu ovim se odobravaju u ime Zajednice.
   2.   Tekstovi iz stavka 1. priloženi su ovoj Odluci.
   Članak 2.
   1.   Stajalište koje treba zauzeti Zajednica unutar Vijeća za pridruživanje i Odbora za pridruživanje određuje Vijeće na temelju prijedloga Komisije ili prema potrebi Komisija, svaki u skladu s odgovarajućim odredbama Ugovora.
   2.   U skladu s člankom 93. Euro-mediteranskog sporazuma o pridruživanju, predsjednik Vijeća predsjedava Vijećem za pridruživanje. Predstavnik Komisije predsjedava Odborom za pridruživanje u skladu sa svojim poslovnikom.
   3.   Odluka o objavi odluka Vijeća za pridruživanje i Odbora za pridruživanje u Službenom listu Europske unije donosi Vijeće odnosno Komisija ovisno o slučaju.
   Članak 3.
   Predsjednik Vijeća je u ime Europske zajednice ovlašten odrediti osobu ili osobe opunomoćene položiti akt o notifikaciji u skladu s člankom 110. Sporazuma.

      Sastavljeno u Bruxellesu 18. srpnja 2005.

            Za Vijeće

            Predsjednik

         J. STRAW

      (1)  SL C 279 E, 20.11.2003., str. 115.


title: Odluka Vijeća (ZVSP) 2017/1561 od 14. rujna 2017. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               15.9.2017

               HR

               Službeni list Europske unije

               L 237/72

         ODLUKA VIJEĆA (ZVSP) 2017/1561
   od 14. rujna 2017.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), a posebno njezin članak 3. stavke 1. i 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP.

               (2)

               Vijeće je 13. ožujka 2017. donijelo Odluku (ZVSP) 2017/445 (2) kojom su mjere predviđene u Odluci 2014/145/ZVSP produljene za dodatnih šest mjeseci.

               (3)

               S obzirom na nastavak podrivanja ili ugrožavanja teritorijalne cjelovitosti, suvereniteta i neovisnosti Ukrajine Odluku 2014/145/ZVSP trebalo bi produljiti za dodatnih šest mjeseci.

               (4)

               Vijeće je preispitalo pojedinačna uvrštenja na popis navedena u Prilogu Odluci 2014/145/ZVSP i odlučilo izmijeniti podatke koji se odnose na određene osobe i subjekte.

               (5)

               Unose za četiri osobe koje su preminule trebalo bi izbrisati s popisa uvrštenih osoba i subjekata.

               (6)

               Nakon promjena u vlasničkoj strukturi triju subjekata Prilog Odluci 2014/145/ZVSP trebalo bi izmijeniti kako bi mjere protiv njih ostale na snazi.

               (7)

               Odluku 2014/145/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2014/145/ZVSP mijenja se kako slijedi:

               1.

               U članku 2. dodaje se sljedeći stavak:
               „7.   Odstupajući od stavka 2., država članica može odobriti plaćanja poduzeću Crimean Sea Ports za usluge koje se pružaju u ribarskoj luci Kerča, komercijalnoj luci Jalte i komercijalnoj luci Jevpatorije te za usluge koje pružaju Gosgidrografiya i podružnice poduzeća Crimean Sea Ports u lučkom terminalu.”.

               2.

               U članku 6. drugi stavak zamjenjuje se sljedećim:
               „Ova se Odluka primjenjuje do 15. ožujka 2018.”.

         Članak 2.
   Prilog Odluci 2014/145/ZVSP mijenja se u skladu s Prilogom ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 14. rujna 2017.

            Za Vijeće

            Predsjednik

         A. ANVELT

      (1)  SL L 78, 17.3.2014., str. 16.

      (2)  Odluka Vijeća (ZVSP) 2017/445 od 13. ožujka 2017. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 67, 14.3.2017., str. 88.).

      PRILOG
      Prilog Odluci 2014/145/ZVSP mijenja se kako slijedi:

                  1.

                  Unosi za sljedeće osobe brišu se:
                  Osobe

                              15.

                              Oleg Evgenevich PANTELEEV

                              44.

                              Valeriy Dmitrievich BOLOTOV

                              136.

                              Mikhail Sergeevich TOLSTYKH

                              139.

                              Sergey Anatolievich LITVIN

                  2.

                  Unosi za sljedeće subjekte brišu se:
                  Subjekti

                              2.

                              Društvo s ograničenom odgovornošću „Port Feodosia”

                              12.

                              Državno trajektno poduzeće „Kerch ferry”

                              14.

                              Društvo „Kerch seaport”/„Kamysh-Burun”

                  3.

                  Dodaje se sljedeći subjekt:
                  Subjekti

                              Ime

                              Identifikacijski podaci

                              Obrazloženje

                              Datum uvrštenja

                              38.

                              „Državno unitarno poduzeće Republike Krima ‚Crimean Sea Ports’”
                              („Государственное унитарное предприятие Республики Крым ‚Крымские морские порты’”), uključujući podružnice:

                                          —

                                          Feodosia Commercial Port,

                                          —

                                          Kerch Ferry,

                                          —

                                          Kerch Commercial Port.

                                          28 Kirova Street

                                          Kerč 298312

                                          Krim

                                    (298312, Республика Крым, гор. Керчь, ул. Кирова, дом 28)

                              „Parlament Krima” donio je 17. ožujka 2014. rezoluciju br. 1757-6/14 „O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede”, a 26. ožujka 2014. rezoluciju br. 1865-6/14 „O poduzeću u državnom vlasništvu ‚Crimean Sea Ports’” („О Государственном предприятии ‚Крымские морские порты’”) u kojima je proglasio prisvajanje imovine koja pripada nekoliko državnih poduzeća koja su se spojila u Državno unitarno poduzeće Republike Krima „Crimean Sea Ports” u ime „Republike Krima”. Krimske „vlasti” na taj su način ta poduzeća efektivno konfiscirale, a poduzeće „Crimean Sea Ports” ostvarilo je korist od nezakonitog prijenosa njihova vlasništva.

                              16.9.2017.

                  4.

                  Unosi o osobama i subjektima koji se nalaze niže na popisu zamjenjuju se sljedećim unosima:
                  Osobe

                              Ime

                              Identifikacijski podaci

                              Obrazloženje

                              Datum uvrštenja

                              1.

                              Sergey Valeryevich AKSYONOV,
                              Sergei Valerievich AKSENOV (Сергей Валерьевич АКСЁНОВ),
                              Serhiy Valeriyovych AKSYONOV (Сергiй Валерiйович АКСЬОНОВ)

                              Datum rođenja: 26.11.1972.
                              Mjesto rođenja: Beltsy (Bălți), sada Republika Moldova

                              Aksyonov je 27. veljače 2014. izabran za „predsjednika vlade Krima” u krimskoj Verkhovnoj Radi u prisutnosti proruskih naoružanih osoba. Privremeni predsjednik Ukrajine Oleksandr Turchynov proglasio je 1. ožujka 2014. njegov „izbor” protuustavnim. Aktivno je lobirao za „referendum”16. ožujka 2014. i bio je jedan od supotpisnika „ugovora o pristupanju Krima Ruskoj Federaciji”18. ožujka 2014. Predsjednik Putin imenovao ga je privremenim „predsjednikom” takozvane „Republike Krima”9. travnja 2014. Službeno je „izabran” za „predsjednika” takozvane „Republike Krima”9. listopada 2014. Aksyonov je zatim odlukom proglasio spajanje dužnosti „predsjednika” i „predsjednika vlade”.
                              Član ruskog Državnog vijeća. Od siječnja 2017. član Visokog vijeća stranke Ujedinjena Rusija.
                              Za svoje sudjelovanje u pripajanju odlikovan je ruskim državnim odlikovanjem prvog reda „za zasluge prema domovini”.

                              17.3.2014.

                              3.

                              Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                              Rustam Ilmyrovych TEMIRHALIIEV (Рустам Ільмирович ТЕМІРГАЛІЄВ)

                              Datum rođenja: 15.8.1976.
                              Mjesto rođenja: Ulan-Ude, ASSR Buryat (Ruski SFSR)

                              Kao bivši zamjenik ministra Krima Temirgaliev je imao važnu ulogu u odlukama koje donosi „Vrhovno vijeće” u vezi s „referendumom” održanim 16. ožujka 2014. protiv teritorijalne cjelovitosti Ukrajine. Aktivno je lobirao za integraciju Krima u Rusku Federaciju.
                              Dao je ostavku na položaj „prvog potpredsjednika vlade” takozvane „Republike Krima”11. lipnja 2014.
                              I dalje aktivno podupire separatistička djelovanja ili politike.

                              17.3.2014.

                              5.

                              Aleksei Mikhailovich CHALIY (Алексей Михайлович Чалый)
                              Oleksiy Mykhaylovych CHALYY (Олексій Михайлович ЧАЛИЙ)

                              Datum rođenja: 13.6.1961.
                              Mjesto rođenja: Moskva ili Sevastopolj

                              Chaliy je 23. veljače 2014. postao „narodni gradonačelnik Sevastopolja” javnim odobravanjem te je prihvatio taj „izbor”. Aktivno je provodio kampanju kako bi Sevastopolj postao odvojen entitet u Ruskoj Federaciji nakon referenduma 16. ožujka 2014. Bio je jedan od supotpisnika „ugovora o pristupanju Krima Ruskoj Federaciji”18. ožujka 2014. Bio je vršitelj dužnosti „guvernera” Sevastopolja od 1. do 14. travnja 2014. te je bivši „izabrani” predsjednik Zakonodavne skupštine grada Sevastopolja. Član „Zakonodavne skupštine” grada Sevastopolja.
                              Za svoje sudjelovanje u pripajanju odlikovan je ruskim državnim odlikovanjem prvog reda „za zasluge prema domovini”.

                              17.3.2014.

                              21.

                              Aleksandr Viktorovich GALKIN (Александр Викторович ГАЛКИН)

                              Datum rođenja: 22.3.1958.
                              Mjesto rođenja: Ordzhonikidze, Autonomna Sovjetska Socijalistička Republika Sjeverna Osetija

                              Bivši zapovjednik ruskog južnog vojnog okruga („SDM”) čije su snage raspoređene na Krimu. Crnomorska flota pod Galkinovim je zapovjedništvom; velik dio kretanja snaga na Krim došao je preko SDM-a.
                              Snage SMD-a raspoređene su na Krimu. Odgovoran je za dio ruske vojne prisutnosti na Krimu kojom se podriva suverenitet Ukrajine i pomogao je krimskim vlastima u sprečavanju javnih demonstracija protiv koraka koji su vodili referendumu i sjedinjavanju s Rusijom. Osim toga, crnomorska flota potpada pod kontrolu tog okruga.
                              Trenutačno zaposlen u središnjem organu ruskog ministarstva obrane. Pomoćnik ministra obrane od 19. siječnja 2017.

                              17.3.2014.

                              45.

                              Andrei Evgenevich PURGIN (Андрей Евгеньевич ПУРГИН)
                              Andriy Yevhenovych PURHIN (Андрiй Євгенович ПУРГIН)

                              Datum rođenja: 26.1.1972.
                              Mjesto rođenja: Donjeck

                              Aktivni sudionik i organizator separatističkih djelovanja, koordinator djelovanja „ruskih turista” u Donjecku. Suosnivač „Građanske inicijative Donbasa za Euroazijsku uniju”. Bivši „prvi zamjenik predsjednika Vijeća ministara”. Do 4. rujna 2015.„predsjednik”„Narodnog vijeća Narodne Republike Donjecka”.
                              Od veljače 2017. lišen svog mandata člana „Narodnog vijeća Narodne Republike Donjecka” nakon odluke takozvanog „Narodnog vijeća”.
                              I dalje aktivno podupire separatistička djelovanja ili politike.

                              29.4.2014.

                              47.

                              Sergey Gennadevich TSYPLAKOV (Сергей Геннадьевич ЦЫПЛАКОВ)
                              Serhiy Hennadiyovych TSYPLAKOV (Сергій Геннадійович ЦИПЛАКОВ)

                              Datum rođenja: 1.5.1983.
                              Mjesto rođenja: Khartsyzsk, regija Donjeck

                              Jedan od vođa ideološki radikalne organizacije pod nazivom „Narodne paravojne snage Donbasa”. Aktivni sudionik u zauzimanju više državnih zgrada u regiji Donjeck.
                              Član „Narodnog vijeća Narodne Republike Donjecka”, predsjednik „Odbora Narodnog vijeća za politiku informiranja i informacijske tehnologije”.

                              29.4.2014.

                              53.

                              Oleg Grigorievich KOZYURA (Олег Григорьевич КОЗЮРА)
                              Oleh Hryhorovych KOZYURA (Олег Григорович КОЗЮРА)

                              Datum rođenja: 30.12.1965. ili 19.12.1962.
                              Mjesto rođenja: Simferopol, Krim ili Zaporizhia

                              Bivši načelnik Ureda savezne službe Sevastopolja za migraciju. Odgovoran za sustavno i žurno izdavanje ruskih putovnica stanovnicima Sevastopolja.
                              Trenutačno obnaša dužnost pomoćnika zamjenika Gradskog vijeća Sevastopolja Mikhaila Chalyja.

                              12.5.2014.

                              58.

                              Roman Viktorovich LYAGIN (Роман Викторович ЛЯГИН)
                              Roman Viktorovych LIAHIN (Роман Вікторович ЛЯГІН)

                              Datum rođenja: 30.5.1980.
                              Mjesto rođenja: Donjeck, Ukrajina

                              Bivši načelnik Središnjeg izbornog povjerenstva „Narodne Republike Donjecka”. Aktivno je sudjelovao u organiziranju referenduma od 11. svibnja 2014. o samoodređenju „Narodne Republike Donjecka”. Bivši „ministar rada i socijalne skrbi”.
                              I dalje aktivno podupire separatistička djelovanja i politike.

                              12.5.2014.

                              61.

                              Igor Sergeievich SHEVCHENKO (Игорь Сергеевич Шевченко)

                              Datum rođenja: 9.2.
                              Mjesto rođenja: Sevastopolj, Krim

                              Tužitelj u Sevastopolju. Aktivno je provodio rusko pripojenje Sevastopolja.

                              12.5.2014.

                              68.

                              Aleksey Vyacheslavovich KARYAKIN (Алексей Вячеславович КАРЯКИН)
                              Oleksiy Vyacheslavovych KARYAKIN (Олексій В'ячеславович КАРЯКІН)

                              Datum rođenja: 7.4.1980. ili 7.4.1979.
                              Mjesto rođenja: Stakhanov, regija Lugansk

                              Do 25. ožujka 2016. takozvani „predsjednik Vrhovnog vijeća Narodne Republike Luganska”. Bivši član takozvanog „Narodnog vijeća Narodne Republike Luganska”.
                              Odgovoran za separatistička „vladina” djelovanja „Vrhovnog vijeća”, odgovoran za zahtjev Ruskoj Federaciji za priznanje neovisnosti „Narodne Republike Luganska”.
                              Potpisnik Memoranduma o razumijevanju o „novoruskoj uniji”.
                              I dalje aktivno podupire separatistička djelovanja ili politike.

                              12.7.2014.

                              73.

                              Mikhail Efimovich FRADKOV (Михаил Ефимович ФРАДКОВ)

                              Datum rođenja: 1.9.1950.
                              Mjesto rođenja: Kurumoch, regija Kujbišev

                              Bivši stalni član Vijeća sigurnosti Ruske Federacije; bivši direktor vanjske obavještajne službe Ruske Federacije. Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade, kojom se ugrožavaju teritorijalna cjelovitost, suverenitet i neovisnost Ukrajine.
                              Od 4. siječnja 2017. direktor Ruskog instituta za strateške studije. Također je predsjednik Odbora direktora društva „Almaz-Antey”.
                              I dalje aktivno podupire separatistička djelovanja i politike.

                              25.7.2014.

                              86.

                              Serhii Anatoliyovych ZDRILIUK također poznat kao Abwehr
                              (Сергей Анатольевич ЗДРИЛЮК)
                              (Сергій Анатолійович ЗДРИЛЮК)

                              Datum rođenja: 23.6.1972. (ili 23.7.1972.)
                              Mjesto rođenja: regija Vinnytsia

                              Viši pomoćnik Igora Strelkova / Girkina koji je odgovoran za djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Tako je preuzimanjem i obavljanjem te dužnosti Zdriliuk podržao djelovanja i politike kojima se podrivaju teritorijalna cjelovitost, suverenitet i neovisnost Ukrajine.
                              I dalje aktivno podupire separatistička djelovanja i politike.

                              25.7.2014.

                              87.

                              Vladimir ANTYUFEYEV (također poznat kao Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)
                              (Владимир АНТЮФЕЕВ)

                              Datum rođenja: 19.2.1951.
                              Mjesto rođenja: Novosibirsk

                              Bivši „ministar državne sigurnosti” u separatističkoj regiji Pridnjestrovlja. Bivši potpredsjednik vlade „Narodne Republike Donjecka” odgovoran za sigurnost i izvršavanje zakonodavstva. U tom je svojstvu bio odgovoran za separatistička „vladina” djelovanja takozvane „vlade Narodne Republike Donjecka”.
                              I dalje aktivno podupire separatistička djelovanja i politike.

                              25.7.2014.

                              93.

                              Konstantin Valerevich MALOFEEV
                              (Константин Валерьевич МАЛОФЕЕВ)

                              Datum rođenja: 3.7.1974.
                              Mjesto rođenja: Puschino, regija Moskva

                              G. Malofeev blisko je povezan s ukrajinskim separatistima u istočnoj Ukrajini i na Krimu. Bivši je poslodavac g. Borodaija, bivšeg takozvanog „predsjednika vlade”„Narodne Republike Donjecka”, te se tijekom razdoblja pripojenja Krima susreo s g. Aksyonovim, takozvanim predsjednikom vlade takozvane „Republike Krima”. Ukrajinska vlada pokrenula je kaznenu istragu njegove navodne materijalne i financijske potpore separatistima. Osim toga, dao je više javnih izjava potpore pripojenju Krima i uključenju Ukrajine u Rusiju te je u lipnju 2014. izjavio da se „cijela Ukrajina ne može uključiti u Rusiju, ali istok (Ukrajine) možda može”.
                              Stoga g. Malofeev podupire destabilizaciju istočne Ukrajine.

                              30.7.2014.

                              127.

                              Oleg Evgenevich BUGROV (Олег Евгеньевич БУГРОВ)
                              Oleh Yevhenovych BUHROV (Олег Євгенович БУГРОВ)

                              Datum rođenja: 29.8.1969. ili 1973.
                              Mjesto rođenja: Sverdlovsk, Lugansk

                              Bivši „ministar obrane” takozvane „Narodne Republike Luganska”.
                              Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              131.

                              Yevgeniy Vyacheslavovich ORLOV (također poznat kao Yevhen Vyacheslavovych ORLOV)
                              (Евгений Вячеславович ОРЛОВ)

                              Datum rođenja: 10.5.1980. ili 21.10.1983.
                              Mjesto rođenja: Snezhnoye, regija Donjeck
                              г. Снежное, Донецкой области

                              Član „Nacionalnog vijeća” takozvane „Narodne Republike Donjecka”. Predsjednik javnog pokreta „Slobodni Donbas”.
                              Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              137.

                              Eduard Aleksandrovich BASURIN (Эдуард Александрович БАСУРИН)
                              Eduard Oleksandrovych BASURIN (Едуард Олександрович БАСУРІН)

                              Datum rođenja: 27.6.1966.
                              Mjesto rođenja: Donjeck

                              Glasnogovornik „Ministarstva obrane” takozvane „Narodne Republike Donjecka”.
                              Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                              I dalje obnaša dužnost aktivnog vojnog zapovjednika u takozvanom „DNR-u”.

                              16.2.2015.

                              143.

                              Evgeny Vladimirovich MANUYLOV (Евгений Владимирович МАНУЙЛОВ)
                              Yevhen Volodymyrovych MANUYLOV (Євген Володимирович МАНУЙЛОВ)

                              Datum rođenja: 5.1.1967.
                              Mjesto rođenja: Baranykivka, Bilovodsk Raion, regija Lugansk
                              с. Бараниковка Беловодского района Луганской области

                              Takozvani „ministar financija” takozvane „Narodne Republike Luganska”.
                              Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              147.

                              Anatoly Ivanovich ANTONOV (Анатолий Иванович АНТОНОВ)

                              Datum rođenja: 15.5.1955.
                              Mjesto rođenja: Omsk

                              Bivši zamjenik ministra obrane te je u toj ulozi sudjelovao u pružanju potpore razmještanju ruskih postrojbi u Ukrajini.
                              Prema postojećoj strukturi ruskog Ministarstva obrane u toj ulozi sudjelovao je u oblikovanju i provedbi politike ruske vlade. Tom politikom ugrožava se teritorijalna cjelovitost, suverenitet i neovisnost Ukrajine.
                              Od 28. prosinca 2016. zamjenik ministra vanjskih poslova.

                              16.2.2015.

                        Subjekti

                              Ime

                              Identifikacijski podaci

                              Obrazloženje

                              Datum uvrštenja

                              1.

                              Državno unitarno poduzeće „Republike Krima”„Chernomorneftegaz”
                              (ranije poznato kao PJSC „Chernomorneftegaz”)

                              Prospekt Kirov 52, Simferopol, Krim, 295000
                              пр. Кирова 52, г. Симферополь, Крым, 295000
                              Telefonski broj:
                              +7 (3652) 66-70-00
                              +7 (3652) 66-78-00

                              „Parlament Krima” donio je 17. ožujka 2014. rezoluciju o zapljeni imovine poduzeća Chernomorneftegaz u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 29. studenoga 2014. kao državno unitarno poduzeće „Republike Krima”„Chernomorneftegaz” (Государственное унитарное предприятие Республики Крым „Черноморнефтегаз”). Osnivač: Ministarstvo goriva i energetike Republike Krima (Министерство топлива и энергетики Республики Крым).

                              12.5.2014.

                              3.

                              Takozvana „Narodna Republika Lugansk”
                              „Луганская народная республика”
                              „Luganskaya narodnaya respublika”

                              Službene internetske stranice:
                              http://lugansk-online.info
                              Telefonski broj:
                              +38-099-160-74-14

                              Takozvana „Narodna Republika Lugansk” osnovana je 27. travnja 2014.
                              Odgovorna za organiziranje nezakonitog referenduma 11. svibnja 2014. Deklaracija o neovisnosti 12. svibnja 2014.
                              Takozvane „narodne republike” Donjetsk i Lugansk osnovale su takozvanu „Federalnu Državu Novorusiju”22. svibnja 2014.
                              Time se krši ukrajinski ustavni zakon, a posljedično i međunarodno pravo te se tako podrivaju teritorijalna cjelovitost, suverenitet i neovisnost Ukrajine.
                              Ujedno je umiješana u novačenje za separatističku „Vojsku jugoistoka” i za druge nezakonite naoružane separatističke skupine te tako podriva stabilnost ili sigurnost Ukrajine.

                              25.7.2014.

                              5.

                              Takozvana „Federalna Država Novorusija”
                              „Федеративное государство Новороссия”
                              „Federativnoye Gosudarstvo Novorossiya”

                              Službena priopćenja za tisak:
                              http://novorossia.su/official
                              http://frn2016.netdo.ru/
                              https://www.novorosinform.org/

                              Takozvane „narodne republike” Donjetsk i Lugansk potpisale su 24. svibnja 2014. sporazum o osnivanju nepriznate takozvane „Federalne Države Novorusije”.
                              Time se krši ukrajinski ustavni zakon, a posljedično i međunarodno pravo te se tako ugrožavaju teritorijalna cjelovitost, suverenitet i neovisnost Ukrajine.

                              25.7.2014.

                              6.

                              Međunarodni savez javnih udruga „Velika vojska Dona”
                              Международный Союз Общественных Объединений „Всевеликое Войско Донское”

                              Službene internetske stranice:
                              http://xn--80aaaajfjszd7a3b0e.xn--p1ai/
                              Telefonski broj:
                              +7-8-908-178-65-57
                              Društveni mediji: Kozačka nacionalna garda http://vk.com/kazak_nac_guard
                              Adresa: 346465 Russia, Rostov Region, October District, St Zaplavskaya, Str Shosseynaya 1
                              Druga adresa: Voroshilovskiy Prospekt 12/85-87/13, Rostov-on-Don

                              „Velika vojska Dona” osnovala je „Kozačku nacionalnu gardu”, koja je odgovorna za borbu protiv ukrajinskih vladinih snaga u istočnoj Ukrajini i tako podriva teritorijalnu cjelovitost, suverenitet i neovisnost Ukrajine te ujedno ugrožava stabilnost ili sigurnost Ukrajine.
                              Povezana s g. Nikolayem KOZITSYNOM, koji je zapovjednik kozačkih snaga i odgovoran za zapovijedanje separatistima u istočnoj Ukrajini, koji se bore protiv ukrajinskih vladinih snaga.

                              25.7.2014.

                              7.

                              „Sobol”
                              „Соболь”

                              Službene internetske stranice:
                              http://soboli.net
                              Društveni mediji:
                              http://vk.com/sobolipress
                              Telefonski broj:
                              (0652) 60-23-93.
                              E-pošta: SoboliPress@gmail.com
                              Adresa: Crimea, Simferopol, str. Kiev, 4 (lokalna autobusna stanica „Central”).

                              Radikalna paravojna organizacija, odgovorna za otvorenu potporu uporabi sile za kraj ukrajinske kontrole nad Krimom i tako podriva teritorijalnu cjelovitost, suverenitet i neovisnost Ukrajine.
                              Odgovorna za obuku separatista za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.

                              25.7.2014.

                              13.

                              Državno unitarno poduzeće Grada Sevastopolja „Sevastopol seaport”
                              ГУП ГС „Севастопольский морской порт”
                              (ranije poznato kao državno poduzeće „Sevastopol commercial seaport”
                              Государственное предприятие „Севастопольский морской торговьй порт”
                              Gosudarstvenoye predpriyatiye „Sevastopolski morskoy torgovy port”)

                              Nakhimov Square 5, 299011, Sevastopol
                              (пл. Нахимова, 5, г. Севастополь, 299011)
                              Oznaka: 1149204004707

                              Vlasništvo nad subjektom preneseno je protivno ukrajinskom pravu. „Parlament Krima” donio je 17.3.2014. rezoluciju br. 1757-6/14 „O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede” u kojoj je proglasio prisvajanje imovine koja pripada državnom poduzeću „Sevastopol commercial seaport” u ime „Republike Krima”. Krimske „vlasti” na taj su način poduzeće efektivno konfiscirale. Po pitanju obujma trgovine to je najveća komercijalna morska luka na Krimu. Ponovno je registrirano 6. lipnja 2014. kao državno unitarno poduzeće Grada Sevastopolja „Sevastopol seaport” (Государственное унитарное предприятие города Севастополя „Севастопольский морской порт”). Osnivač: Vlada Sevastopolja (Правительство Севастополя).

                              25.7.2014.

                              15.

                              Državno unitarno poduzeće „Republike Krima”„Universal-Avia”
                              Государственное унитарное предприятие Республики Крым „Универсал-Авиа”
                              (ranije poznato kao državno poduzeće Universal-Avia
                              Государственное предприятие „Универсал-Авиа”
                              Gosudarstvenoye predpriyatiye „Universal-Avia”)

                              Aeroflotskaya Street 5, 295024, Simferopol
                              (ул. Аэрофлотская, дом 5, 295024, г. Симферополь)

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 24.3.2014. odluku br. 1794-6/14 „O poduzeću u državnom vlasništvu ‚Gosudarstvenoye predpriyatiye Universal-Avia’” („О Государственном предприятии ‚Универсал-Авиа’”) u kojoj je proglasilo prisvajanje imovine koja pripada državnom poduzeću „Universal-Avia” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 15. siječnja 2015. kao državno unitarno poduzeće „Republike Krima”„Universal-Avia” (Государственное унитарное предприятие Республики Крым „Универсал-Авиа”). Osnivač: Ministarstvo prometa „Republike Krima” (Министерство транспорта Республики Крым).

                              25.7.2014.

                              17.

                              Poduzeće Republike Krima „Azov distillery plant”
                              Крымское республиканское предприятие „Азовский ликёро-водочннй завод”
                              Azovsky likerovodochny zavod

                                          40 Zeleznodorozhnaya str.,

                                          296178 Azovskoye, Jankoysky district

                                          (Джанкойский район, 296178

                                          пгт. Азовское, ул. Железнодорожная, 40)

                                    Kod: 01271681

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća ‚Republike Krima’” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada subjektu „Azovsky likerovodochny zavod” u ime „Republike Krima”. Krimske „vlasti” na taj su način poduzeće efektivno konfiscirale.
                              Navodno je u stečaju. Poduzećem upravlja Sinergiya.

                              25.7.2014.

                              18.

                              Federalno državno proračunsko poduzeće „Proizvodno-poljoprivredna unija ‚Massandra’” u okviru administracije predsjednika Ruske Federacije
                              „Производственно-аграрное объединение ‚Массандра’ Управления делами Президента Российской Федерации”
                              (ranije poznato kao državni koncern „Nacionalna udruga proizvođača ‚Massandra’”
                              Национальное производственно- аграрное объединение „Массандра”
                              Nacionalnoye proizvodstvenno agrarnoye obyedinenye Massandra)

                              298650, Crimea, Yalta, Massandra, str.Vinodela Egorova 9.

                                          298650, Крым, г. Ялта,

                                          пгт. Массандра,

                                          ул. Винодела Егорова, д. 9

                                    Internetske stranice: http://massandra.su

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća ‚Republike Krima’” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada državnom koncernu „Nacionalnoj udruzi proizvođača ‚Massandra’” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 1. kolovoza 2014. kao federalno državno proračunsko poduzeće „Proizvodstvenno agrarnoye obyedinenye ‚Massandra’” u okviru administracije predsjednika Ruske Federacije (Федеральное государственное унитарное предприятие „Производственно-аграрное объединение ‚Массандра’ Управления делами Президента Российской Федерации”). Osnivač: administracija predsjednika Ruske Federacije (Управление делами Президента Российской Федерации).

                              25.7.2014.

                              19.

                              Federalna državna proračunska institucija za znanost i istraživanja „Sveruski nacionalni znanstveni institut za vinogradarstvo i proizvodnju vina ‚Magarach’ Ruske akademije znanosti”
                              Федеральное государственное бюджетное учреждение науки „Всероссийский национальный научно-исследовательский институт виноградарства и виноделия ‚Магарач’ РАН”
                              (Ranije poznato kao Državno unitarno poduzeće „Republike Krima”„Nacionalni institut za vino ‚Magarach’”
                              Ranije poznato kao „Državno poduzeće ‚Magarach’ nacionalnog instituta za vino”
                              Государственное предприятие Агрофирма „Магарач” Национального института винограда и вина „Магарач”
                              Gosudarstvenoye predpriyatiye Agrofirma „Magarach” nacionalnogo instituta vinograda i vina „Magarach”)

                              298600, Kirov Street 31 Yalta, Crimea
                              298600, Крым, г. Ялта, ул. Кирова, 31

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 19916/14 „O izmjenama rezolucije Državnog vijeća ‚Republike Krima’” od 26. ožujka 2014. br. 18366/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada državnom poduzeću „Gosudarstvenoye predpriyatiye Agrofirma ‚Magarach’ nacionalnogo instituta vinograda i vina ‚Magarach’” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 15. siječnja 2015. kao „Državna unitarna institucija ‚Republike Krima’ Nacionalni institut za vino ‚Magarach’” (Государственное бюджетное учреждение Республики Крым „Национальный научно-исследовательский институт винограда и вина ‚Магарач’”). Osnivač: Ministarstvo poljoprivrede „Republike Krima” (Министерство сельского хозяйства Республики Крым).
                              Državno unitarno poduzeće „Republike Krima”„Nacionalni institut za vino ‚Магарач’” pretvoreno je u Federalno proračunsko znanstveno postrojenje „Sveruski znanstveno-istraživački institut za vinogradarstvo i proizvodnju vina ‚Магарач’” Ruske akademije znanosti.

                              25.7.2014.

                              20.

                              Državno poduzeće „Republike Krima” Tvornica pjenušca „Novy Svet”
                              Государственное унитарное предприятие Республики Крым „Завод шампанских вин ‚Новый Свет’”
                              Ranije poznato kao Državno unitarno poduzeće „Republike Krima”„Tvornica pjenušca ‚Novy Svet’”
                              (ranije poznato kao Državno poduzeće tvornica pjenušca „Novy Svet”
                              Государственное предприятиеЗавод шампанских вин „Новый свет”
                              Gosudarstvenoye predpriyatiye Zavod shampanskykh vin „Novy Svet”)

                              298032, Crimea, Sudak, urban village Novy Svet, str. Shalapina 1.
                              298032, Крым, г. Судак, пгт. Новый Свет, ул. Шаляпина, д. 1

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća ‚Republike Krima’” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada Državnom poduzeću „Zavod shampanskykh vin Novy Svet” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 4. siječnja 2015. kao Državno unitarno poduzeće „Republike Krima”„Tvornica pjenušca ‚Novy Svet’” (Государственное унитарное предприятие Республики Крым „Завод шампанских вин ‚Новый Свет’”). Osnivač: Ministarstvo poljoprivrede Republike Krima (Министерство сельского хозяйства Республики Крым).

                              25.7.2014.

                              23.

                              Ruska nacionalna komercijalna banka
                              (Российский национальный коммерческий Банк)

                              295000, Simferopol, Naberezhnaja str imenovano povodom 60. godišnjice SSSR-a, 34
                              295000, Симферополь,ул. Набережная имени 60–летия СССР, д. 34
                              Internetske stranice: http://www.rncb.ru

                              Nakon nezakonitog pripojenja Krima Ruska nacionalna komercijalna banka (RNCB) došla je u potpuno vlasništvo takozvane „Republike Krima”. U siječnju 2016. postala je vlasništvo Savezne agencije za upravljanje državnom imovinom, također poznato kao Rosimushchestvo (Федеральное агентство по управлению государственным имуществом (Росимущество))
                              Postala je dominantan akter na tržištu premda prije pripojenja nije bila prisutna na Krimu. Kupnjom ili preuzimanjem podružnica banaka koje su poslovale na Krimu, ali koje su se povlačile, RNCB je materijalno i financijski podupirao aktivnosti ruske vlade u pogledu uključenja Krima u Rusku Federaciju te tako podrivao teritorijalnu cjelovitost Ukrajine.

                              30.7.2014.

                              25.

                              Mir regiji Lugansk (Mir Luganschine) Мир Луганщине

                              https://mir-lug.info/

                              Javna „organizacija” koja je predstavila kandidate na tzv. „izborima” tzv. „Narodne Republike Lugansk”2. studenoga 2014. Tim „izborima” krši se ukrajinsko pravo te su stoga nezakoniti.
                              Službenim sudjelovanjem u nezakonitim „izborima”, aktivno je podupirala aktivnosti i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina. Na čelu joj je Igor PLOTNITSKY.

                              29.11.2014.

                              26.

                              Slobodni Donbass (također poznat kao „Slobodni Donbas”, „Svobodny Donbass”) Свободньιй Донбасс

                              http://www.odsd.ru/

                              Javna „organizacija” koja je predstavila kandidate na tzv. „izborima” tzv. „Narodne Republike Donjeck”2. studenoga 2014. Tim „izborima” krši se ukrajinsko pravo te su stoga nezakoniti.
                              Službenim sudjelovanjem u nezakonitim „izborima”, aktivno je podupirala aktivnosti i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              30.

                              Bataljun Sparta
                              Батальон „Спарта”

                              Oružana separatistička skupina koja je aktivno podupirala djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                              Dio je takozvanih „1. oružanih snaga”„Narodne Republike Donjecka”.

                              16.2.2015.

                              31.

                              Bataljun Somali
                              Батальон „Сомали”

                              Oružana separatistička skupina koja je aktivno podupirala djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                              Dio je takozvanih „1. oružanih snaga”„Narodne Republike Donjecka”.

                              16.2.2015.

                              37.

                              Pokret „Novorossiya” Igora STRELKOVA
                              Движение „Новороссия” Игоря СТРЕЛКОВА

                              http://novorossia.pro/

                              Pokret „Novorossiya” / „Nova Rusija” osnovan je u studenome 2014. u Rusiji, a na čelu mu je ruski časnik Igor Strelkov / Girkin (za kojeg je utvrđeno da je član osoblja Glavne obavještajne uprave Glavnog stožera Oružanih snaga Ruske Federacije (GRU)).
                              Prema utvrđenim ciljevima usmjeren je na pružanje sveobuhvatne, djelotvorne pomoći pokretu „Novorossiya”, među ostalim pružanjem pomoći paravojnim skupinama koje se bore u istočnoj Ukrajini, podupirući time politike kojima se podrivaju teritorijalna cjelovitost, suverenitet i neovisnost Ukrajine.
                              Povezan s osobom koja je uvrštena na popis zbog podrivanja teritorijalne cjelovitosti Ukrajine.

                              16.2.2015.


title: 2008/147/EZ: Odluka Vijeća od 28. siječnja 2008. o sklapanju, u ime Europske zajednice, Sporazuma između Europske zajednice i Švicarske Konfederacije o kriterijima i mehanizmima za određivanje države nadležne za razmatranje zahtjeva za azil podnesenog u državi članici ili u Švicarskoj

text:
               11/Sv. 077

               HR

               Službeni list Europske unije

               4

         32008D0147

               L 053/3

               SLUŽBENI LIST EUROPSKE UNIJE

               28.01.2008.

      ODLUKA VIJEĆA

   od 28. siječnja 2008.
   o sklapanju, u ime Europske zajednice, Sporazuma između Europske zajednice i Švicarske Konfederacije o kriterijima i mehanizmima za određivanje države nadležne za razmatranje zahtjeva za azil podnesenog u državi članici ili u Švicarskoj
   (2008/147/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. stavak 1. točku (a) u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Nakon ovlaštenja danog Komisiji 17. lipnja 2002. završeni su pregovori sa švicarskim nadležnim tijelima o kriterijima i mehanizmima za određivanje države nadležne za razmatranje zahtjeva za azil podnesenog u državi članici ili u Švicarskoj;

               (2)

               U skladu s Odlukom Vijeća od 25. listopada 2004. i podložno njegovom kasnijem konačnom sklapanju, Sporazum između Europske zajednice i Švicarske Konfederacije o kriterijima i mehanizmima za određivanje države nadležne za razmatranje zahtjeva za azil podnesenog u državi članici ili u Švicarskoj, potpisan je u ime Europske zajednice 26. listopada 2004.;

               (3)

               Sporazum bi sada trebalo odobriti;

               (4)

               Sporazumom se uspostavlja mješoviti odbor koji ima ovlasti donošenja odluka u određenim područjima i stoga je potrebno odrediti tko predstavlja Zajednicu u ovom odboru;

               (5)

               Nadalje je potrebno predvidjeti postupak kojim se utvrđuje način na koji se prihvaća stajalište Zajednice;

               (6)

               U skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska sudjeluju u donošenju i primjeni ove Odluke;

               (7)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke te je ta odluka ne obvezuje niti se na nju primjenjuje,

         ODLUČILO JE:
   Članak 1.
   Sporazum između Europske zajednice i Švicarske Konfederacije o kriterijima i mehanizmima za određivanje države nadležne za razmatranje zahtjeva za azil podnesenog u državi članici ili u Švicarskoj i pripadajući dokumenti, koji se sastoje od Završnog akta i Zajedničke izjave o zajedničkim sastancima mješovitog odbora, ovime se odobravaju u ime Europske zajednice.
   Tekst Sporazuma, Završni akt i Zajednička izjava priloženi su ovoj Odluci.
   Članak 2.
   Predsjednik Vijeća ovime je ovlašten odrediti osobu ovlaštenu za polaganje u ime Europske zajednice instrumenta odobrenja iz članka 12. Sporazuma kako bi izrazili suglasnost Zajednice da je Sporazum obvezuje.
   Članak 3.
   Komisija zastupa Zajednicu u mješovitom odboru osnovanom člankom 3. Sporazuma.
   Članak 4.
   1.   Stajalište Zajednice u okviru mješovitog odbora u vezi s donošenjem poslovnika kako je propisano člankom 3. stavkom 2. Sporazuma utvrđuje Komisija nakon savjetovanja s posebnim odborom kojeg određuje Vijeće.
   2.   Za sve ostale odluke mješovitog odbora, stajalište Zajednice utvrđuje Vijeće odlučujući kvalificiranom većinom na prijedlog Komisije.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 28. siječnja 2008.

            Za Vijeće

            Predsjednik

         D. RUPEL


title: Odluka Europskog parlamenta (EU) 2016/1486 od 28. travnja 2016. o razrješnici za izvršenje proračuna Agencije za suradnju energetskih regulatora za financijsku godinu 2014.

text:
               14.9.2016

               HR

               Službeni list Europske unije

               L 246/167

         ODLUKA EUROPSKOG PARLAMENTA (EU) 2016/1486
   od 28. travnja 2016.
   o razrješnici za izvršenje proračuna Agencije za suradnju energetskih regulatora za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za suradnju energetskih regulatora za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za suradnju energetskih regulatora za financijsku godinu 2014., s odgovorom Agencije za suradnju energetskih regulatora (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0089/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (4), a posebno njezin članak 24.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0087/2016),

               1.

               daje razrješnicu direktoru Agencije za suradnju energetskih regulatora za izvršenje proračuna Agencije za suradnju energetskih regulatora za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Agencije za suradnju energetskih regulatora, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 18.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 211, 14.8.2009., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća 2012/331/ZVSP od 25. lipnja 2012. o produljenju mandata posebnog predstavnika Europske unije u Afganistanu

text:
               18/Sv. 6

               HR

               Službeni list Europske unije

               289

         32012D0331

               L 165/68

               SLUŽBENI LIST EUROPSKE UNIJE

         ODLUKA VIJEĆA 2012/331/ZVSP
   od 25. lipnja 2012.
   o produljenju mandata posebnog predstavnika Europske unije u Afganistanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. ožujka 2010. donijelo Odluku 2010/168/ZVSP (1) o imenovanju g. Vygaudasa UŠACKASA posebnim predstavnikom Europske unije (PPEU) u Afganistanu. Mandat PPEU-a isteći će 30. lipnja 2012.

               (2)

               Mandat PPEU-a trebalo bi produljiti za daljnje razdoblje od 12 mjeseci.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Vygaudasa UŠACKASA kao PPEU-a u Afganistanu produljuje se do 30. lipnja 2013. Mandat PPEU-a može završiti prije, ako Vijeće tako odluči, na prijedlog visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   PPEU predstavlja Uniju i promiče ciljeve politike Unije u Afganistanu, u bliskoj koordinaciji s predstavnicima država članica u Afganistanu. Točnije, PPEU:

               (a)

               doprinosi provedbi Zajedničke izjave EU-a i Afganistana i vodi provedbu Akcijskog plana EU-a za Afganistan i Pakistan, u mjeri u kojoj se on odnosi na Afganistan, a pritom surađuje s predstavnicima država članica u Afganistanu;

               (b)

               podupire politički dijalog između Unije i Afganistana;

               (c)

               podupire središnju ulogu koju imaju Ujedinjeni narodi (UN) u Afganistanu, uz poseban naglasak na doprinosu boljoj koordinaciji međunarodne pomoći, i time promiče provedbu priopćenja s konferencija održanih u Londonu, Kabulu i Bonnu, kao i odgovarajućih rezolucija UN-a.

         Članak 3.
   Mandat
   Kako bi izvršio svoj mandat, PPEU, u bliskoj suradnji s predstavnicima država članica u Afganistanu:

               (a)

               promiče stajališta Unije o političkom procesu i razvoju događaja u Afganistanu;

               (b)

               održava bliske kontakte s odgovarajućim afganistanskim institucijama, posebno s Vladom i Parlamentom, kao i s lokalnim tijelima, te podupire njihov razvoj. Također treba održavati kontakte s drugim afganistanskim političkim skupinama i drugim relevantnim čimbenicima u Afganistanu;

               (c)

               održava bliske kontakte s relevantnim međunarodnim i regionalnim dionicima u Afganistanu, posebno s posebnim predstavnikom glavnog tajnika UN-a i višim civilnim predstavnikom Organizacije sjevernoatlantskog ugovora te drugim ključnim partnerima i organizacijama;

               (d)

               izvješćuje o napretku koji je postignut u ostvarivanju ciljeva Zajedničke izjave EU-a i Afganistana, Akcijskog plana EU-a za Afganistan i Pakistan, u mjeri u kojoj se on odnosi na Afganistan, te konferencija održanih u Kabulu i Bonnu te drugih relevantnih međunarodnih konferencija, posebno u sljedećim područjima:

                           —

                           jačanje civilnih sposobnosti, posebno na lokalnoj razini,

                           —

                           dobro upravljanje i uspostava institucija koje su potrebne za postojanje vladavine prava, a posebno neovisnog pravosuđa,

                           —

                           izborne reforme,

                           —

                           reforme sigurnosnog sektora, uključujući jačanje pravosudnih institucija, nacionalne vojske i policijskih snaga,

                           —

                           promicanje rasta, posebno preko poljoprivrede i ruralnog razvoja,

                           —

                           poštovanje međunarodnih obveza Afganistana u pogledu ljudskih prava, uključujući poštovanje prava osoba koje su pripadnici manjina te prava žena i djece,

                           —

                           poštovanje demokratskih načela i vladavine prava,

                           —

                           poticanje sudjelovanja žena u javnoj upravi i civilnom društvu,

                           —

                           poštovanje međunarodnih obveza Afganistana, uključujući suradnju u međunarodnim naporima u borbi protiv terorizma, nezakonitoj trgovini drogama, trgovanju ljudima i širenju oružja i oružja za masovno uništavanje i s njim povezanih materijala,

                           —

                           omogućavanje humanitarne pomoći i uredan povratak izbjeglica i interno raseljenih osoba, i

                           —

                           jačanje učinkovitosti prisutnosti i djelovanja Unije u Afganistanu i doprinošenje izradi redovitih izvješća o provedbi Akcijskog plana EU-a svakih šest mjeseci, koje zahtijeva Vijeće;

               (e)

               aktivno sudjeluje u lokalnim forumima za koordinaciju, kao što je Zajednički odbor za koordinaciju i praćenje, pri čemu države članice koje u njima ne sudjeluju u cijelosti obavješćuje o odlukama donesenima na tim razinama;

               (f)

               savjetuje o sudjelovanju i stajalištima Unije na međunarodnim konferencijama o Afganistanu i doprinosi promicanju regionalne suradnje;

               (g)

               doprinosi provedbi politike Unije u pogledu ljudskih prava i Smjernica EU-a o ljudskim pravima, posebno u pogledu žena i djeca u područjima pogođenima sukobima, a posebno praćenjem i bavljenjem razvojem događaja u vezi s tim.

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s Europskom službom za vanjsko djelovanje (ESVD) i njezinim nadležnim odjelima.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2012. do 30. lipnja 2013. iznosi 6 380 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svojeg mandata i odgovarajućih raspoloživih financijskih sredstava, odgovoran za ustrojavanje svojeg tima. U timu su uključeni stručnjaci za pojedina politička pitanja, u skladu s potrebama mandata. PPEU o sastavu svojeg tima odmah i redovito obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESDV-u mogu također biti raspoređene za rad s PPEU-om. Međunarodno ugovorno osoblje državljani su država članica.
   3.   Sveukupno upućeno osoblje ostaje pod upravnom nadležnošću države članice ili institucije EU-a koja ga upućuje ili ESVD-a i izvršava svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegovog osoblja prema potrebi se usuglašavaju sa strankom domaćinom ili strankama domaćinima. Države članice i Komisija u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi njegova tima poštuju sigurnosna načela i minimalne standarde utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih podataka EU-a (2).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim odgovarajućim podacima.
   2.   Izaslanstva Unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na njegovom zemljopisnom području za koje je odgovoran poduzima sve opravdane praktične mjere za sigurnost svojeg osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za VP-a, Vijeće i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku VP-a ili PSO-a, PPEU dostavlja izvješća Vijeću za vanjske poslove.
   Članak 12.
   Koordinacija
   1.   PPEU doprinosi jedinstvenosti, dosljednosti i učinkovitosti djelovanja Unije te pomaže osigurati da se svi instrumenti Unije i djelovanja država članica provode dosljedno kako bi se postigli ciljevi politike Unije. Aktivnosti PPEU-a koordiniraju se s aktivnostima Komisije, kao i s aktivnostima ostalih PPEU-a za Središnju Aziju i s izaslanstvom Unije u Pakistanu. PPEU priprema redovite informativne sastanke za misije država članica i za delegacije Unije.
   2.   Na terenu se održava bliska suradnja s voditeljima izaslanstava Unije i voditeljima misije država članica. Oni daju sve od sebe kako bi pomogli PPEU-u u provedbi njegovog mandata. PPEU pruža lokalne političke smjernice voditelju Policijske misije EU-a u Afganistanu (EUPOL Afghanistan). PPEU i zapovjednik civilne operacije prema potrebi se međusobno savjetuju. PPEU također blisko surađuje s drugim međunarodnim i regionalnim čimbenicima na terenu.
   Članak 13.
   Preispitivanje
   Provedba ove Odluke i njezina sukladnost s ostalim doprinosima Unije u regiji redovito se preispituje. PPEU do kraja prosinca 2012. podnosi VP-u, Vijeću i Komisiji izvješće o napretku, a do kraja mandata iscrpno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Luxembourgu 25. lipnja 2012.

            Za Vijeće

            Predsjednica

         C. ASHTON

      (1)  SL L 75, 23.3.2010., str. 22.

      (2)  SL L 141, 27.5.2011., str. 17.


title: Odluka Vijeća (EU) 2016/1225 od 18. srpnja 2016. o sklapanju Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, o okvirnom sporazumu između Europske unije i Libanonske Republike o općim načelima sudjelovanja Libanonske Republike u programima Unije

text:
               28.7.2016

               HR

               Službeni list Europske unije

               L 202/3

         ODLUKA VIJEĆA (EU) 2016/1225
   od 18. srpnja 2016.
   o sklapanju Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, o okvirnom sporazumu između Europske unije i Libanonske Republike o općim načelima sudjelovanja Libanonske Republike u programima Unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 212. u vezi s člankom 218. stavkom 6. točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća (EU) 2015/268 (2) Protokol uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane (3), o okvirnom sporazumu između Europske unije i Republike Libanona o općim načelima sudjelovanja Libanonske Republike u programima Unije („Protokol”) potpisan je u ime Unije 9. veljače 2015.

               (2)

               Cilj je Protokola utvrditi financijska i tehnička pravila koja Libanonskoj Republici omogućuju sudjelovanje u određenim programima Unije. Horizontalni okvir uspostavljen Protokolom navodi načela gospodarske, financijske i tehničke suradnje te Libanonskoj Republici omogućuje primanje pomoći, osobito financijske pomoći, koju pruža Unija u okviru tih programa. Taj se okvir primjenjuje samo na one programe Unije za koje je u relevantnim osnivačkim pravnim aktima predviđena mogućnost sudjelovanja Libanonske Republike. Stoga sklapanje Protokola za sobom ne povlači izvršavanje ovlasti na temelju raznih sektorskih politika koje se programima ostvaruju, a koje se izvršavaju pri uspostavi programâ.

               (3)

               Protokol bi trebalo odobriti u ime Unije,

         DONIJELO JE OVU ODLUKU:
   Članak 1.
   U ime Unije odobrava se Protokol uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, o okvirnom sporazumu između Europske unije i Libanonske Republike o općim načelima sudjelovanja Libanonske Republike u programima Unije (4).
   Članak 2.
   Predsjednik Vijeća u ime Unije daje obavijest predviđenu člankom 10. Protokola (5).
   Članak 3.
   Komisija je ovlaštena u ime Unije odrediti posebne uvjete za sudjelovanje Libanonske Republike u svakom pojedinom programu Unije, uključujući financijski doprinos koji treba platiti. Komisija obavješćuje odgovarajuću radnu skupinu Vijeća.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2016.

            Za Vijeće

            Predsjednica

         F. MOGHERINI

      (1)  Suglasnost od 23. lipnja 2016. (još nije objavljena u Službenom listu).

      (2)  Odluka Vijeća (EU) 2015/268 od 17. prosinca 2014. o potpisivanju, u ime Europske unije, i privremenoj primjeni Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, o okvirnom sporazumu između Europske unije i Libanonske Republike o općim načelima sudjelovanja Libanonske Republike u programima Unije (SL L 47, 20.2.2015., str. 1.).

      (3)  SL L 143, 30.5.2006., str. 2.

      (4)  Protokol je objavljen u SL L 47, 20.2.2015., str. 3., zajedno s odlukom o potpisivanju.

      (5)  Datum stupanja Protokola na snagu objavit će Glavno tajništvo Vijeća u Službenom listu Europske unije.


title: 2009/25/Euratom: Odluka Komisije od 4. prosinca 2006. o sklapanju Sporazuma o suradnji u području miroljubive uporabe nuklearne energije između Europske zajednice za atomsku energiju i Vlade Republike Kazakstana

text:
               11/Sv. 119

               HR

               Službeni list Europske unije

               20

         32009D0025

               L 010/15

               SLUŽBENI LIST EUROPSKE UNIJE

         ODLUKA KOMISIJE
   od 4. prosinca 2006.
   o sklapanju Sporazuma o suradnji u području miroljubive uporabe nuklearne energije između Europske zajednice za atomsku energiju i Vlade Republike Kazakstana
   (2009/25/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir odobrenje Vijeća,
   budući da:
   Potrebno je sklopiti Sporazum o suradnji u području miroljubive uporabe nuklearne energije između Europske zajednice za atomsku energiju i Vlade Republike Kazakstana,
   ODLUČILA JE:
   Članak 1.
   Ovime se odobrava Sporazum o suradnji u području miroljubive uporabe nuklearne energije između Europske zajednice za atomsku energiju i Vlade Republike Kazakstana. Tekst Sporazuma priložen je ovoj Odluci.
   Članak 2.
   Predsjednik Komisije ili član Komisije odgovoran za područje energije ovom se Odlukom ovlašćuju, u ime Europske zajednice za atomsku energiju, potpisati Sporazum i provesti sve potrebne mjere za stupanje na snagu toga Sporazuma.

      Sastavljeno u Bruxellesu 4. prosinca 2006.

            Za Komisiju

         Andris PIEBALGS

            Član Komisije


title: Odluka Vijeća 2011/426/ZVSP od 18. srpnja 2011. o imenovanju posebnog predstavnika Europske unije u Bosni i Hercegovini

text:
               18/Sv. 014

               HR

               Službeni list Europske unije

               15

         32011D0426

               L 188/30

               SLUŽBENI LIST EUROPSKE UNIJE

               18.07.2011.

      ODLUKA VIJEĆA 2011/426/ZVSP
   od 18. srpnja 2011.
   o imenovanju posebnog predstavnika Europske unije u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 11. ožujka 2009. donijelo Zajedničku akciju 2009/181/ZVSP (1) o imenovanju g. Valentina INZKA posebnim predstavnikom Europske unije (PPEU) u Bosni i Hercegovini.

               (2)

               Vijeće je 11. kolovoza 2010. donijelo Odluku 2010/442/ZVSP (2) o produljenju mandata PPEU-a u Bosni i Hercegovini do 31. kolovoza 2011.

               (3)

               G. Petera SØRENSENA treba imenovati PPEU-om u Bosni i Hercegovini za razdoblje od 1. rujna 2011. do 30. lipnja 2015.

               (4)

               Vijeće je 21. ožujka 2011. usvojilo zaključke u kojima je određen sveukupni pristup Unije prema Bosni i Hercegovini.

               (5)

               Unija dodatno jača svoju politiku i prisutnost na terenu putem jedinstvenog i ojačanog predstavnika Unije koji će preuzeti vodstvo u pružanju potpore Bosni i Hercegovini u pogledu pitanja povezanih s Unijom kako bi se podupro napredak te zemlje prema integraciji s Unijom, uključujući kroz široki i uravnotežen skup instrumenata.

               (6)

               Mandat PPEU-a treba provesti u koordinaciji s Europskom komisijom kako bi se osigurala sukladnost s ostalim odgovarajućim aktivnostima u nadležnosti Unije.

               (7)

               Vijeće predviđa da će ovlasti i nadležnosti PPEU-a te ovlasti i nadležnosti voditelja Ureda delegacije Europske unije u Bosni i Hercegovini biti povjerene jednoj osobi.

               (8)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   G. Peter SØRENSEN imenuje se posebnim predstavnikom Europske unije (PPEU) u Bosni i Hercegovini (BiH) za razdoblje od 1. rujna 2011. do 30. lipnja 2015. Mandat PPEU-a može završiti ranije, ako Vijeće tako odluči, na prijedlog visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na sljedećim ciljevima politike Unije u BiH: daljnjem napretku u procesu stabilizacije i pridruživanja, za stabilnu, održivu, mirnu i ujedinjenu BiH koja mirno surađuje sa svojim susjedima i koja se nepovratno nalazi na putu prema članstvu u Uniji. Unija će također nastaviti podržavati provedbu Općeg okvirnog sporazuma za mir (GFAP) u BiH.
   Članak 3.
   Mandat
   Kako bi postigao ciljeve politike, PPEU ima sljedeći mandat:

               (a)

               ponuditi savjete i pomoć Unije u političkom procesu;

               (b)

               osigurati dosljednost i usklađenost djelovanja Unije;

               (c)

               olakšati napredak u političkim, gospodarskim i europskim prioritetima;

               (d)

               pratiti i savjetovati izvršna i zakonodavna tijela na svim razinama vlasti u BiH te održavati kontakt s tijelima i političkim strankama u BiH;

               (e)

               osigurati provedbu napora Unije u cijelom nizu aktivnosti u području vladavine prava i reformi sigurnosnog sektora, promicati cjelokupnu koordinaciju napora Unije u vezi sa suzbijanjem organiziranog kriminala i korupcije te pružati lokalne političke smjernice za te napore te, u tom kontekstu, prema potrebi VP-u i Komisiji davati procjene i savjete;

               (f)

               voditelju Policijske misije Europske unije (EUPM) davati lokalne političke smjernice; PPEU i zapovjednik civilne operacije međusobno se savjetuju ako je to potrebno; savjetovati se s voditeljem EUPM-a prije poduzimanja političkih mjera koje bi mogle utjecati na stanje u policiji i sigurnosnu situaciju; pružati potporu ojačanoj i učinkovitijoj povezanosti kaznenog pravosuđa i policije u BiH, u bliskoj suradnji s EUPM-om;

               (g)

               ne dovodeći u pitanje vojni zapovjedni lanac, ponuditi zapovjedniku snaga EU-a političke smjernice za vojna pitanja sa stajališta lokalne politike, a posebno u vezi s osjetljivim operacijama, odnosima s lokalnim tijelima i lokalnim medijima. Savjetovati se sa zapovjednikom snaga EU-a prije političkog djelovanja koje može utjecati na sigurnosno stanje;

               (h)

               koordinirati i provoditi napore Unije u komuniciranju pitanja u vezi s Unijom prema javnosti u BiH;

               (i)

               promicati proces integracije s Unijom kroz ciljanu javnu diplomaciju i aktivnosti Unije u vezi sa širenjem koje su osmišljene za osiguravanje šireg razumijevanja i potpore javnosti BiH o pitanjima koja su povezana s Unijom, uključujući angažiranjem lokalnih čimbenika u području civilnog društva;

               (j)

               doprinositi razvoju i konsolidaciji poštovanja ljudskih prava i temeljnih sloboda u BiH u skladu s politikom ljudskih prava Unije i smjernicama Unije o ljudskim pravima;

               (k)

               raditi s odgovarajućim tijelima BiH na njihovoj punoj suradnji s Međunarodnim kaznenim sudom za bivšu Jugoslaviju (MKSJ);

               (l)

               u skladu s procesom integracije s Unijom, savjetovati, pomagati, olakšavati i pratiti politički dijalog o potrebnim ustavnim promjenama;

               (m)

               održavati bliske kontakte i savjetovanja s visokim predstavnikom u BiH i drugim relevantnim međunarodnim organizacijama koje djeluju u zemlji;

               (n)

               prema potrebi, pružati savjete VP-u o fizičkim ili pravnim osobama na koje bi se mogle primjenjivati mjere ograničavanja s obzirom na stanje u BiH;

               (o)

               ne dovodeći u pitanje primjenljive zapovjedne lance, pomagati osigurati da se svi instrumenti Unije na terenu primjenjuju usklađeno radi ostvarivanja ciljeva politike Unije.

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s Europskom službom za vanjsko djelovanje (ESVD).
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. rujna 2011. do 30. lipnja 2012. iznosi 3 740 000 EUR.
   2.   Vijeće odlučuje o financijskom referentnom iznosu za sljedeća razdoblja PPEU-a u BiH.
   3.   Svim se izdacima upravlja u skladu s pravilima i postupcima koji se primjenjuju na opći proračun Europske unije. Državljanima zemalja regije Zapadnog Balkana dopušteno je natjecati se za ugovore.
   4.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU-u se dodjeljuje posebno osoblje koje mu pomaže u provedbi njegovog mandata i doprinosi usklađenosti, vidljivosti i učinkovitosti općeg djelovanja Unije u BIH. PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje tima. U timu su uključeni članovi koji su stručnjaci za pojedina politička pitanja, u skladu s potrebama mandata. PPEU o sastavu svog tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESVD-u mogu također biti raspoređene PPEU-u. Međunarodno ugovorno osoblje ima državljanstvo države članice.
   3.   Sveukupno upućeno osoblje ostaje pod upravnom nadležnošću države članice ili institucije Unije koja ga upućuje ili ESVD-a i izvršava svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i njegovog osoblja
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegovog osoblja prema potrebi se usuglašavaju sa strankom domaćinom ili strankama domaćinima. Države članice i Komisija u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi njegovog tima poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih podataka EU-a (3).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim odgovarajućim podacima.
   2.   Izaslanstva Unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na njegovom zemljopisnom području za koje je odgovoran poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koji su određeni za misiju;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru srednjoročnog izvješća i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za PSO i VP-a. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku PSO-a ili VP-a, PPEU može dostaviti izvješća Vijeću za vanjske poslove.
   Članak 12.
   Koordinacija
   1.   Aktivnosti PPEU-a se prema potrebi koordiniraju s onima Komisije, kao i s aktivnostima ostalih PPEU-a aktivnih u regiji. PPEU priprema redovite informativne sastanke za misije država članica.
   Na terenu se održava bliska suradnja s voditeljima misije država članica. Oni ulažu najbolje napore kako bi pomogli PPEU-u u provedbi njegovog mandata. PPEU također održava kontakt s međunarodnim i regionalnim čimbenicima na terenu, a posebno održava blisku koordinaciju s visokim predstavnikom u BiH.
   2.   U potporu operacijama Unije za upravljanje krizama, PPEU, zajedno s ostalim čimbenicima Unije koji su prisutni na terenu, poboljšava širenje i razmjenu informacija tih čimbenika Unije s ciljem postizanja visokog stupnja zajedničke osviještenosti i procjene stanja.
   Članak 13.
   Preispitivanje
   Provedba ove Odluke i njezina sukladnost s ostalim doprinosima Unije u regiji redovito se preispituje. PPEU svake godine krajem prosinca podnosi Vijeću, VP-u i Komisiji izvješće o napretku, a do kraja lipnja sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na datum donošenja.

      Sastavljeno u Bruxellesu 18. srpnja 2011.

            Za Vijeće

            Predsjednica

         C. ASHTON

      (1)  SL L 67, 12.3.2009., str. 88.

      (2)  SL L 211, 12.8.2010., str. 26.

      (3)  SL L 141, 27.5.2011., str. 17.